สวัสดีค่ะ อยากจะสอบถามเรื่องประจำเดือนค่ะ คือประจำเดือนมา2รอบใน1เดือยผิดปกติไหมคะ เดือนนี้มารอบแรกวัรที่4-13ธันวาคม รอบที่2มาวันที่23-27(ตอนนี้ก็ยังเป็นอยู่) โดยวันที่23-25 มาเยอะมากกว่าปกติค่ะ มีอาการปวดท้องหน่วงๆ วันที่26 ก็ยังมาเยอะอยู่ค่ะ แต่ไม่ปวดท้องแล้ว ส่วนวันนี้(วันที่27) มาไม่ค่อยเยอะแล้วค่ะ อยากทราบว่าต้องไปพบแพทย์ไหมคะ ไม่เคยมีเพศสัมพันธ์ มีประจำเดือนมาแล้ว5ปี อายุ17ปีค่ะ
สวัสดีค่ะ หากประจำเดือนมาวันที่ 4-13 ธ.ค. แล้วมาอีกครั้งวันที่ 23 ธ.ค. เท่ากับมีระยะห่างระหว่างรอบประจำเดือนที่ 19 วัน ซึ่งถือว่าสั้นกว่าปกติเล็กน้อย อย่างไรก็ตาม หากยังไม่เคยมีเพศสัมพันธ์ ก็อาจสังเกตประจำเดือนต่อไปก่อน เนื่องจากยังอยู่ในช่วงวัยรุ่น ประจำเดือนก็อาจยังมาไม่สม่ำเสมอได้ค่ะซึ่งหากในวันที่ 27 ธ.ค.นี้ ประจำเดือนได้มาน้อยลงแล้ว ก็ถือว่าไม่น่าผิดปกติอะไร และหากโดยรวมมีเลือดออกมาไม่นานเกิน 10 วัน ก็ถือว่าเป็นประจำเดือนที่ปกติค่ะหลังจากนั้น ก็ให้สังเกตประจำเดือนในรอบต่อไปก่อน หากมีระยะห่างมากกว่า 21 วัน ก็ถือว่าปกติดีค่ะแต่หากยังคงมีระยะห่างน้อยกว่า 21 วัน หรือมีเลือดออกนานเกิน 10 วัน หรือมีปวดท้องน้อยในช่วงที่ไม่มีประจำเดือน ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีเยื่อบุโพรงมดลูกเจริญผิดที่ เป็นต้น